Frederik V (rytterstatue)

Rytterstatuen av Frederik V på Amalienborg Slotsplads er et verk av den franske billedhuggeren  Jacques-François-Joseph Saly. Den ble avduket i 1771.

Rytterstatuen regnes for J.F.J. Salys hovedverk og er en av de ypperste rytterstatuer i Europa. 

Statuen var et bestillingsverk og ble finansiert av Asiatisk Kompagni, hvor A.G. Moltke var president. 

Saly startet arbeidet med rytterstatuen i 1752 og i desember 1754 foreviste han den første skissen til kongen, Frederik V. Skissen til hele monumentet ble godkjent på sensommeren året etter. Deretter begynte Saly en inngående studie av 12 Frederiksborghester fra de kongelige stallene. Han ønsket å finne den rette balansen mellom det naturlige og det monumentale. Dette resulterte i en liten modell han utferdiget og fremviste til kongen i 1758.

Den endelige modellen ble utført i tidsrommet 1761-1763 og i februar 1764 presenterte han resultatet for Akademiet. Så fulgte 4 år med forberedelser til selve støpingen, som skjedde 2. mars 1768 med 300 inviterte gjester som tilskuere. Selve støpingen var den franske bronsestøperen Pierre Gors verk. 40 000 pund smeltet bronse ble helt i støpeformen. 

Etter at statuen kom på plass ved Amalienborg ble den gjennomsisselert for så å bli avduket 1. august 1771.

Saly har plassert en avslappet Frederik V til hest med en laurbærkrans på hodet. Plasseringen av rytterstatuen midt på slottsplassen med retning mot Marmorkirken understreker kongens status som enevoldshersker. 

 Inskripsjonen 
Rytterstatuen har inskripsjon på latin på alle fire sidene av sokkelen. 

Latinsk originaltekst:Dansk oversettelse:

 Fredning og Kulturkanonen 
Rytterstatuen ble fredet i 1918 og i 2006 ble den tatt opp i tatt opp i Kulturkanonen.Fredningssag / Frederik V's rytterstatue, Amalienborg Plads fra Kulturarvsstyrelsen (besøkt 21. juni 2014)

 Galleri 

 Referanser 

 Eksterne lenker 

 Om rytterstatuen hos Danmarkshistorien.dk

Kategori:Den danske kulturkanonen
Kategori:Rytterstatuer
Kategori:Frederiksstaden
Kategori:Danske skulpturer
Kategori:Fredete byggverk i København
Kategori:Byggverk fullført i 1771
Kategori:1771 i Danmark